ออม ป่วยโรคแปลก ขอบคุณ แอมป์ ดูแลใกล้ชิด
ไฟเขียวเรียกแฟน ไม่คิดเยอะลงรูปคู่ตามความรู้สึก,โหมทำงานหนักจนวูบหมดสติสำหรับนางเอกดัง ,ออม-สุชาร์ มานะยิ่ง, แต่มีหวานใจ ,แอมป์-พิธาน องค์โฆษิต, คอยดูแลใกล้ชิด ล่าสุดเจอ ออม มาร่วมงาน Thailand Headlines Person Of The Year Awards 2018 ครั้งที่ 6 ที่พารากอนฮอลล์ ชั้น 5 ศูนย์การค้าสยามพารากอน,ถามถึงเรื่องสุขภาพเป็นยังไงบ้าง?, มันเป็นผลมาจากที่เราทำงานหนักมากตั้งแต่ที่จีน ก่อนหน้านั้นจริงๆ แล้วออมวูบวันเว้นวันเลยนะ แต่วันนั้นไปงานก็ลุ้นเหมือนกันว่าจะเป็นรึเปล่า เราก็ยังหาคำตอบไม่เจอว่าเราเป็นอะไร หลังจากที่เป็นวันนั้นคุณหมอก็เลยตรวจให้ละเอียดก็เลยทราบว่าเราเป็นโรคชนิดนึงชื่อว่า panic disorder มันเป็นเรื่องของสารเคมีในสมองที่มันไม่บาลานซ์ ก็เลยจะทำให้ระบบอัตโนมัติในร่างกายเราทำงานโดยที่ไม่ต้องมีสิ่งกระตุ้น ซึ่งมีอาการใจมันจะสั่น เหงื่อมันจะออกมือ,เรามารู้ตัวว่าเป็นเมื่อไหร่?, รู้ตัวว่าเป็นตอนกลับมาจากจีน หมอคิดว่าอาจจะเกิดจากการนอนน้อยติดต่อกันเกือบ 2 เดือน มันเลยทำให้สารเคมีในสมองเราไม่บาลานซ์ ตอนนี้ก็รักษาด้วยการทานยาอย่างเดียวเลย,มีผลกระทบกับงานมั้ย?, ก็มีนะคะ ยอมรับเลยเวลาเราไปในที่คนเยอะๆก็จะมีอาการบ้าง,หมอสั่งห้ามอะไรบ้าง?, หมอก็สั่งให้นอนเยอะที่สุด อยู่ที่จีนยอมรับเลยว่านอนน้อยมาก,เครียดมั้ยทำไมเราต้องมาเป็นโรคนี้?, แรกๆเครียดแต่หลังๆไม่เครียดแล้ว รู้สึกว่ายานี้แก้ปัญหาได้จริงๆ กินแล้วไม่เครียดอีกเลย ดีขึ้นเลย,ตอนเราแอดมิตกำลังใจก็ดีมาก?, ต้องขอบคุณพี่แอมป์ เค้าเป็นคนคิดว่าเราอาจจะเป็นโรคนี้ คุณหมอแต่ละที่ไม่รู้เลย เค้าก็พยายามไปอ่านวิจัยของเมืองนอกว่าอาการแบบนี้มันเข้าข่ายเป็นอะไรได้บ้าง เค้าก็เลยไกด์มา ออมก็เลยไปถามหมอว่าหมอเคยได้ยินโรคนี้มั้ย หมอก็เลยส่งไปตรวจเป็นเคสพิเศษก็เลยทราบว่าเป็นจริงๆ,เค้าดูแล 24 ชั่วโมงเลยมั้ย?, ไม่ขนาดนั้นค่ะ เค้าทำให้เราไม่เครียดมากกว่า,เค้าตกใจมากมั้ยที่เราป่วยถึงขั้นเฝ้าข้างเตียง?, เค้าเห็นเราเป็นบ่อยค่ะ ออมเป็นมาก่อนหน้านี้เพียงแต่ไม่ได้เป็นในงานเท่านั้นเอง, จากเหตุการณ์ครั้งนี้ประทับใจเค้ามากขึ้นมั้ย?, (หัวเราะ) ประทับใจค่ะ เค้าดูแลเราดี โรคนี้บางทีมันตรวจหาสาเหตุไม่เจอ บางทีไปโรงพยาบาลเค้าก็ว่าเราแกล้งเป็นรึเปล่า เพราะเวลาตรวจออกมาทุกอย่างคือเป็นปกติ เค้าจะบอกเสมอว่าเวลารู้ตัวว่าจะเป็นต้องตั้งสตินะ ให้ตั้งใจหายใจ, เป็นช่วงหวานเลยมั้ย?, เป็นช่วงดูแลกันไปยามแก่มากกว่า (หัวเราะ) คือความรู้สึกแบบนั้นมากกว่า ไม่ค่อยหวานค่ะ ดูแลกันทั่วไป,ดูในไอจีก็มีรูปคู่เยอะขึ้น?, ค่ะ มันเหมือนเราไม่ได้คิดมาก เรารู้สึกว่าเราอยากจะแชร์ มันน่ารักจังเลยสำหรับเราก็เลยลง แค่นั้นเองไม่มีอะไรมาก,เหมือนปลดล็อกตัวเอง?, ใช่ค่ะ แก่แล้ว (ยิ้ม),เรียกแฟนได้แล้ว?, เรียกยังไงก็ได้ค่ะ (หัวเราะ),เป็นคนที่ใช่สำหรับเรารึยัง?, ตอนนี้ก็ปีนึงแล้วที่ผ่านมาเค้าก็ดูแลเราดี ตั้งแต่วันแรกจนถึงวันนี้เค้าก็ยังเหมือนเดิม.
โหมทำงานหนักจนวูบหมดสติสำหรับนางเอกดัง ออม-สุชาร์ มานะยิ่ง แต่มีหวานใจ แอมป์-พิธาน องค์โฆษิต คอยดูแลใกล้ชิด
ออม สุชาร์,ออม สุชาร์ ความรัก,แอมป์ พิธาน,ออม แอมป์,ออม แอมป์ แฟน,ดารา